Diari Oficial de la Generalitat Valenciana


Sumari del DOGV 6589, del 18-08-2011 (2011/8905)

Informació pública de la modificació del Pla General relativa a l'adaptació de l'Ordenança ZV (zones verdes) a les determinacions de l'article 128 del Reglament d'Ordenació i Gestió Territorial i Urbanística.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6589

Data del DOGV
:   18-08-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/8905


Data del document
:   04-08-2011

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la modificació del Pla General relativa a l'adaptació de l'Ordenança ZV (zones verdes) a les determinacions de l'article 128 del Reglament d'Ordenació i Gestió Territorial i Urbanística. [2011/8905]  
El Ple de Ajuntament de Castelló de la Plana, en sessió ordinària celebrada el dia 29 de juliol de 2011, va adoptar, entre altres, l'acord següent:  
«1. En el vigent Pla General d'Ordenació Urbana de Castelló els espais declarats com a zones verdes estan regulats mitjançant l'Ordenança ZV, en la qual es prohibix expressament l'ús oci i esbargiment. Després de l'aprovació del pla l'any 2000, la Llei 16/2005, de 30 de desembre, Urbanística Valenciana, i el Reglament d'Ordenació i Gestió Territorial i Urbanística, aprovat pel Decret de 12 de maig de 2006, regulen els tipus de zones verdes i les condicions relatives a superfície, forma i altres aspectes urbanístics.   
L'article 128 del Reglament d'Ordenació i Gestió Territorial i Urbanística, en el seu apartat c), admet les xicotetes instal·lacions d'hostaleria i quioscos, establint les condicions en què poden establir-se aquest tipus d'instal·lacions.  
En les Ordenances Generals del Pla General de Castelló, en el seu apartat oci i esbargiment, es regulen les categories A1 i A2, en les quals es poden incloure els establiments a què al·ludix l'article 128.c) del Reglament d'Ordenació i Gestió Territorial i Urbanística, per la qual cosa la modificació puntual objecte d'informe el que fa és adequar-se a les previsions de l'esmentat article permetent les categories A1 i A2 de l'ús oci i esbargiment en les zones verdes.  
  
Fonaments jurídics  
  
1. L'article 37.1 de la Llei Urbanística Valenciana diu que tindran la consideració d'ordenació detallada les determinacions que de manera precisa i detallada completen l'ordenació estructural per a l'àmbit territorial a què es referixen, i entre aquestes, en l'apartat e), s'inclou l'assignació d'usos detallats. D'acord amb aquestes normes ha de considerar-se que la modificació que es tramita afecta a determinacions de caràcter no estructural, sinó d'ordenació detallada.  
  
2. Els articles 141 a 154 del Reglament d'Ordenació i Gestió Territorial, en relació amb l'article 64 de la Llei Urbanística Valenciana regulen el contingut i característiques dels documents que integren un pla general, de tots els documents a què fan referència aquests articles tan sols es modifica un mínim aspecte de l'Ordenança ZV, per la qual cosa no és procedent fer referència a altres documents i determinacions.  
  
3. L'article 94 de la Llei Urbanística Valenciana preveu que les modificacions dels plans es duran a terme pel procediment previst per a cada tipus de pla, i l'article 223.5 del Reglament d'Ordenació i Gestió Territorial i Urbanística Valenciana establix que les modificacions dels plans generals referides únicament a elements d'ordenació detallada es tramitaran conforme al procediment previst per a l'aprovació de plans parcials.  
4. De conformitat amb l'article 127.1.c), de la Llei Reguladora de les Bases de Règim Local correspon a la Junta de Govern Local l'aprovació dels projectes d'instruments d'ordenació urbanística la aprovació definitiva o provisional dels quals corresponga al Ple, i l'article 123.1.i) del mateix text legal atribuïx al ple la competència municipal en relació amb els plans i la resta d'instruments d'ordenació previstos en la legislació urbanística.  
L'article 83.2.a) de la Llei Urbanística Valenciana, en relació amb el 90.2 del mateix text preveu que l'òrgan competent de l'administració que promoga la redacció del pla, conclosa aquesta, el sotmetrà a informació pública per un període mínim d'un mes anunciant-ho en el Diari Oficial de la Comunitat Valenciana i en un diari no oficial d'àmplia difusió en la localitat.  
5. L'article 123.2 de la Llei Reguladora de les Bases de Règim Local establix que es requerix el vot favorable de la majoria absoluta del nombre legal de membres del Ple, per a l'adopció dels acords que siguen competència de la seua competència en la tramitació dels instruments de planejament general previstos en la legislació urbanística.  
  
Per tot això, vistos els preceptes esmentats i els informes de l'arquitecta municipal i de l'assessora jurídica de Planejament i Gestió, conformats pel secretari general del Ple, a proposta de la Junta de Govern Local i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
I. L'obertura de període d'informació pública pel termini d'un mes de la modificació del Pla General relativa a l'adaptació de l'Ordenança Dotacional ZV (Zones Verdes) a les determinacions de l'article 128 del Reglament d'Ordenació i Gestió Territorial i Urbanística.  
  
II. Ordenar la publicació d'aquest acord mitjançant inserció d'anuncis en el Diari Oficial de la Comunitat Valenciana, en un diari no oficial d'àmplia difusió a la província i en la pàgina web municipal».  
  
El que es fa públic per a general coneixement i s'adverteix al mateix temps que durant el termini d'un mes les persones que estigueren interessades podran consultar l'expedient (de 09.00 a 14.00 hores, de dilluns a divendres, en les dependències de la Secció de Desenvolupament Urbanístic situades en l'avinguda Germans Bou núm. 16), i presentar les al·legacions que creguen convenients.   
  
Castelló de la Plana, 4 d'agost de 2011.- L'alcalde: Alfonso Bataller Vicent. El secretari general del Ple: Juan Jiménez Hernandis.